MARVEL STUDIOS ASSEMBLED
A GALAXIS ŐRZŐI: 3. RÉSZ WERKFILM
A galaxis őrzőiről azt gondolták, a Marvel első nagy bukása lesz.
Már a resztliből keresgéltek.
Minket választottak ki utoljára.
Nehéz elhinni, de James Gunn
készítette a Scooby-Doo-t kilenc évvel ezelőtt.
Nagyszerű rendező volt. Készített szuperhősfilmet, a Supert.
377 000 dollárt hozott a mozikban.
De azért hitt.
Hitt magában.
Hitt bennem. Úgyhogy köszönöm.
A OLDAL 1 A végső csata kezdete
A galaxis őrzői komoly mérföldkő a Marvel Studios számára.
Ez a csapat véletlenül sem a leghíresebb szereplőkből áll.
És mégis, James Gunn író-rendező irányításával
megragadták a világ képzeletét.
Elkötelezettek vagyunk, és lojálisak
James látomása iránt.
Nagyszerű kapitányunk ő,
aki létrehozott
egy mesés, barátságos alkotókörnyezetet,
ami szenvedélyes is.
Hogy vagytok ma?
Üdv, ez A galaxis őrzői.
Az, hogy leforgatta a három filmet, mindannyiunk számára áldás.
Ez annyira csakis az övé.
A hangja,
ahogy ír, rendez, a stílusa,
az állatszeretete, a bizarr dolgok iránti rajongása.
Nagyon különleges a hangvétele, James Gunn-os.
Eresszétek le!
Lőjük le a répafejűt,
hogy lássák, nem kamuzunk!
-Miután azt mondja... -Amikor azt mondja: „Eresszétek le!”
Elmentünk a Comic Conra,
és bemutattunk pár részletet az első filmből.
Akkor még nem létezett az óriási rajongói bázis.
Nem olyan volt, mint az Amerika kapitány vagy a Thor.
Emlékszem, a közönség kissé...
Mintha valami újat emésztettek volna. Így érződött.
Aztán a második évben is elmentünk a Comic Conra,
a közönség meg már lelkes volt, és többet akart.
Várjátok már a filmet?
Rendben.
Erősebb a kapcsolat, mert az őrzők olyan tökéletlenek.
Jobban lehet kötődni hozzájuk.
És van itt egy igaz,
őszinte szeretet, a fogadott család szeretete,
amit sokan át tudnak érezni a világon.
A galaxisnak még kellenek őrzők.
És belőled sokkal jobb vezető lesz nálam...
kapitány!
2 89. tétel
Amikor a Marvel megkeresett,
és A galaxis őrzőit említették, bármilyen hülyén hangzik,
de olcsóbb filmeket készítettem, és nem tudtam...
ÍRÓ/RENDEZŐ
Nem akartam olyan filmet forgatni, amin nem találtam fogást,
ami nem bizsergette meg minden idegszálamat.
Hazafelé tartottam épp, és azt gondoltam:
„Nos, ha létezne valódi beszélő mosómedve,
„akkor onnan jönne?”
Az jutott eszembe, hogy a világ legszomorúbb lénye lenne.
Ebből az állatból olyasmi lett, aminek nem kellene lennie,
és teljesen kiközösítette
minden más életforma a galaxisban, ezért dühös.
Nem én akartam létezni.
Nem én akartam, hogy széttépjenek,
aztán újra meg újra összerakjanak, és ez legyen belőlem, valami...
Valami kis szörnyeteg.
Ez a magány áll A galaxis őrzőinek középpontjában.
Az emberek könnyed, szórakoztató filmként gondolnak ezekre,
de az érzelmek vezérlik.
Mordály és a többi kívülálló karakter érzelmei.
Azt fogják mondani, hogy ez Mordály története. Nem az.
Ez végig Peter Quill, a legendás törvényen kívüli története.
Ne feledjétek! Az Űrlord...
Ki mondta, hogy ez Mordály története? Nem az.
Az Űrlordé... Ez...
Hazugság.
Ez Mordály története.
Milliószor megmondtam,
vedd le a rusnya mosómedvekezed a Zune-omról!
Milliószor megmondtam...
Nem vagyok francos mosómedve.
Sean különleges.
Életre kelti számunkra Mordályt a díszletben.
Együtt repülünk el mi négyen.
Ahogy mindig is mondtuk.
Oké?
KRAGLIN/FIATAL MORDÁLY
Lényegében úgy kezdődött, hogy felhívott
James bátyám, és azt mondta: „Figyu, egy filmen dolgozom,
„és van számodra egy szerepem.
„Két szerepem is van a számodra.”
És ezzel elindult a lavina.
Ne mosolyogj, mint valami barom! Elvileg profi vagy.
Az évek során beszéltem a szerep eljátszásának folyamatáról,
és hogy mi kellett hozzá.
Számomra mindig az volt a lényeg, mit adok a többi színésznek.
Mordálynak valóságosnak kellett lennie.
-Mi az? -Ez az igazán durva pillanatokra kell.
Sean a lelkét kiteszi,
hogy érzelmes, erős
és meggyőző Mordály legyen
forgatás közben, és támaszkodhassunk rá,
mert ennek így kell lennie.
El nem tudom mondani, mennyit ér, hogy itt van, és vele játszhatunk.
Főleg az első filmben, mert ő hozta elő
a legjobb pillanataimat,
ami akkoriban fontos volt nekem színészként.
Küszködő színészként.
Minden haragommal,
minden dühömmel
csak a veszteségeimet lepleztem.
Forgatás közben,
és csak a magam nevében beszélek,
tényleg elhiszem, hogy Sean Mordály.
Viszont amikor nézem a filmet,
és hallom Bradley Cooper hangját,
akkor is Mordálynak érzem.
Szóval szerintem Mordályban... félig mindketten benne vannak.
-Hogy segítesz Quillen? -Én? Miért nem te?
Érzelmi-mentális gondjaim vannak. Hogy segíthetnék?
Büszke vagyok a munkára, amivel megalkottuk ezt a figurát.
Bradley Coopertől James bátyámig
meg a speciális effektusok központban lévő csapatáig.
Számomra ez modern történetmesélés.
Egy komplett közösség alkotta ezt a nagyszerű figurát.
Mordály, a mosómedve.
3 Összecsapás
Ronan és Thanos után
olyan karaktert találni,
aki méltó rá, hogy az ellenfél legyen a filmben,
egyáltalán nem könnyű feladat.
Mindig érdekelt minket, honnan jött Mordály, és miért olyan okos,
és mint kiderült, Evolúció Mestere egy tudós,
aki emberállatok létrehozásával kísérletezett...
EVOLÚCIÓ MESTERE
...hogy létrehozza a szerinte tökéletes világot.
Azt hiszi, ezzel jobbá teszi a világegyetemet,
és eljutott a zseni és az őrült közti
szürke zónába.
A mi szent küldetésünk,
hogy fogjuk a szerves anyagok
tökéletlen kupacát, például téged...
és átformáljuk valamivé...
ami tökéletes.
Majdnem mint egy apa-fia csapat.
A fiú bosszúra vágyik, de megfordul a dolog,
és aztán az apa vágyik bosszúra a kapcsolatukban Mordállyal.
Helló!
Egy ponton túl aztán már nem is az apa-fiú kapcsolatról
szól ez az egész,
hanem visszavált a tudós és a kísérleti alany kapcsolatára.
Én hoztalak létre!
Mégis honnan tudtad?
Evolúció Mestere tudja, mit csinál,
de szentül hiszi, hogy léteznek kevésbé fontos lények,
akikkel azt tesz,
amit csak jónak lát.
Egy aranyos mosómedvebabát szed szét.
Az pedig igen, sikít, kiabál, a tudós pedig újra összerakja,
és nem hasonlít semmire, ami valaha létezett.
Nem mutatom meg, ahogy egy mosómedvét szétszednek, aztán összeraknak,
-csak az arcodon látszik majd. -Oké.
Az elején ez a fontos.
Az látszik, hogy elszörnyedsz azon, amit látsz.
Érzelmes jelenet volt, ahogy átment a kínzáson.
Mordály miért nem mesélt soha erről?
Ez rosszabb, mint amit Thanos tett velem.
Nem elég, ha a bajszát pödrő gonosz
minden ok nélkül tesz gonoszságokat.
„Világuralomra török, elpusztítom az univerzumot.”
Ezeknek semmi értelme.
Nem akarunk ilyet.
Viszont ha megismerünk egy gonoszt,
és elkezdjük azt érezni, hogy jó okkal tesz valamit,
nem gyűlöljük többé.
És muszáj gyűlölni őket.
Chuk mindkettőt jól hozza.
Pontosan értjük, mit akar tenni,
közben pedig gyűlöljük, amiért akkora bunkó.
Szükségünk van a 89P13-as agyára,
hogy átültessük azt a képességet ezekbe a lényekbe azelőtt,
hogy átköltöznénk.
Semmi más nem számít!
A képregény képeiből indultunk ki, és James azt mondta...
JELMEZTERVEZŐ
...„Én nem ilyen gonoszt akarok.”
És hogy jutott el erre a pontra?
A képregényben működik,
de ahogy a karakter alakul ebben a forgatókönyvben,
valami új, egyedi és más kellett.
És ez a sminkkel kezdődött.
Azt kell mondjam,
nagyszerűen működtünk együtt a Legacy Effectscel.
A Legacy vázlatokat készített a sminkekről,
mi pedig megcsináltuk a hozzájuk passzoló ruhákat.
Ez a karakter narcisztikus,
szereti a szöveteket és a színeket.
Lila természetesen.
Nagyon tetszik, amit Judianna összehozott a csapattal.
Kikenték-fenték, nagyon elegáns lett.
Diktátor akarok lenni.
A karakteremnek három különböző sminkje van.
Van a flashback, ami nagyon hasonlít ahhoz, amit itt látnak.
Aztán megtörtént az incidens Mordállyal.
Onnantól már sebei is vannak.
Utána találkozunk vele a valóságban, ez a kettes számú megjelenés.
Ő a közszereplő.
Biztos vagyok benne, hogy Beverly Hillsben sokan
sokat fizetnének ezért az eleganciáért.
Az biztos, hogy van vér a pucájukban.
Aztán van még egy külső,
ami alapvetően az arc a maszk mögött.
Lejött az arca.
Ennyi!
Annyira jó, és lila és sötét és...
és gonosz.
Chuk hihetetlen ebben a szerepben,
ami fura, mert valami eszméletlenül aranyos ember.
Értesz engem, ugye?
Senki más nem ért. De te igen, ugye?
Igen.
4 az őrzők összefognak
Ez egyszerre nagyobb és kisebb sztori, mint a második rész.
Sok különböző bolygó van,
sok új helyet fedezünk fel.
Életemben nem voltam ekkora űrhajón.
Háromemeletes űrhajó.
Hatalmasak a díszletek,
más szempontból viszont sokkal bensőségesebb a sztori.
Ezekben a karakterekben sok közös van.
Sokszor mondtam már, végeredményben
A galaxis őrzői egy csapat olyan figuráról szól,
akik gyerekkori traumákat éltek át,
és ezeket átviszik a felnőtt életükbe,
amiből gigantikus űropera lesz.
Ez a film ezekkel a kérdésekkel sokkal direktebben foglalkozik,
mint az első kettő.
Mindenki meghal körülöttem. Az anyám, Yondu...
-Gamora. -Gamora nem halott.
Számunkra igen.
A filmekben végigkövetjük Peter Quill történetét,
és igazából az volt... Az első filmben
egy fiatalember megtanulta, hogy ne csak magával foglalkozzon.
Hogy ne legyen önző, egy családhoz tartozzon.
Az élet általában többet vesz el, mint ad. De ma nem.
Ma adott nekünk valamit.
Lehetőséget adott.
Aztán a második filmben
többet szeretne megtudni önmagáról,
a létezése értelmét keresi, hogy megtudja, ki ő.
Úgy érzi, ezt végül az apjában találja meg.
De megint emlékeztetni kell rá, hogy abban a családban van a helye,
amelyik befogadta őt.
A harmadik film arról szól, hogyan tanulja meg Quill,
hogy egyedül is meg tud lenni, hogyan hagy fel végül,
ahogyan Drax egy Mantistől kapott hasonlattal elmondja,
a vízililiomról vízililiomra ugrálással,
és tanul meg úszni inkább.
Nagyszerű. Szuperül mutattátok meg az érzelmeket.
-És ennyi. -Ennyi.
Pisztolyhangot produkáltam.
Chrisből csodálatos energia árad a díszletben.
Tökéletes, ha vele kezdődik a névsorolvasás,
mármint ő határozza meg a hangulatot,
ami aztán továbbgyűrűzik.
-Ezt neked választottam, tesó. -Igen!
Vidám a hangulat, ha ő is ott van.
Tudom, hogy jó vagyok, mert nagyot alakítottam a jelenetben.
Az ilyen színészi teljesítmény hozza meg a kedvem!
Nehéz elmondanom, milyen vele dolgozni,
mert a karaktereink, a színészi stílusunk,
a személyiségünk totál jin és jang.
Annyira könnyűnek érződik.
Srácok! Én vagyok az, Peter Quill!
Nem tudom, van-e másik karakter, másik színész,
akire jobban reagálok, mint Chris Prattre.
Mert csak együtt dolgozunk.
A tökéletes egyenes ember vagyok az ő energiája mellett.
Nem látjátok az autentikus szerelőoverallt,
ami rajtunk van?
És ami egyeseknek nem áll jól?
Csináld megint így, aztán fordulj Karenhez:
„Most te menj!”
Mindenki ráhangolódott a karakterére.
Benne van a természetünkben, könnyedén bújunk a bőrükbe,
mert már elég régóta csináljuk.
És mindenki a tőle telhető legjobbat nyújtja.
Mintha sosem lettünk volna jobbak.
Tényleg iszonyú nagy durranásnak hat.
Meglep, hogy Gamora ilyen sokat szerepel ebben a filmben,
mert tudtam, mi történt a Bosszúállókban,
és arra gondoltam, hogy megtiszteltetés lenne beugrani két jelenetre,
aztán elköszönni mindenkitől.
De nagyon meglepődtem, és borzasztó hálás voltam, hogy játszhattam...
Gamorának tényleg sok a dolga,
és sokat kell megfigyelnie az őrzőket ebben a filmben.
A csapda nem csapda, ha tudsz róla. Ez csata lesz.
Micsoda?
A csata csapda,
ha olyannal csatázol, aki ezerszer olyan erős, mint te!
Az első film Gamorájában
garantáltan sokkal több közös lesz a harmadik film Gamorájával.
Szerettük egymást.
Azt kétlem.
Bár ezeket a kalandokat
a másik Gamorával élték át,
ismerősnek hatnak neki.
Csakhogy nem érti, miért, úgyhogy zavaros számára a koncepció.
De nagyon izgalmasnak találom ezt a Gamorát,
mert nagyon független,
és igazán vad.
És más.
Van benne valami tökösség,
ami Gamorából hiányzott.
Fosztogató lettél?
Vedd fel a ruhát!
Nem vagy közéjük való.
Te ki is vagy?
Szóval fosztogató lett,
és ez egészen más jelmezt jelent.
Egyáltalán nem is utaltunk a többi jelmezére.
Az Őrzők 2-ben szó volt róla,
hogy a fosztogató nők egy csapata zöldet visel.
Szóval zöld ruhája lett.
Yondu halálával a fosztogatók egységesek lettek.
Amikor most találkozunk velük, ott van Sárga,
ott van Kék, ott van Piros, ott van Zöld.
Mindenki ott van, és egyetlen fosztogató törzs lettek.
Gamora olyan lény, akit félnek, és akit tisztelnek.
Ehhez kell méltónak lenned. Jól van. Befelé!
Megtudtunk ezt-azt az Őrzők 2-ben,
amikor hallottuk Nebula és Gamora történetét,
és kiderült, hogy nem Nebula ott a rossz ember.
Gamora a rossz ember.
Gyerekkoromban apánk mindig
összeeresztett minket Gamorával edzés gyanánt.
Ahányszor a testvérem győzött...
apám kicserélte egy testrészemet gépre...
Állítólag azt akarta, hogy egyenlőek legyünk.
De ő nyert...
újra meg újra, egyszer sem fogta vissza magát.
Nebula elég sokat fejlődött.
Sok tekintetben ő az őrzők vezére,
mert Quillt visszavetették a saját érzelmei.
Látjuk, milyen most Nebula és Gamora.
Az Őrzők 1. óta szerepet cseréltek.
A régi éned más volt. Magasztos céljaid voltak.
Mások segítése. Otthagytad Thanost, őrző lettél.
Csakhogy én nem lettem őrző. És nemrég hagytam ott Thanost.
Az a lány, akibe szerelmes voltál...
nem én voltam.
Olyan volt, mint ő.
-Ő? -Mi?
-Ne röhögtess! -Engem ne keverjetek bele!
Zoéval összeköt bennünket az,
hogy ezeket a figurákat játszhattuk. Eszméletlen!
Nagyon fontos nekünk ez a testvéri kapcsolat,
az, hogy hogyan kerül képernyőre.
Ez mind a kettőnknek számít.
Komoly kapcsot jelent közöttünk.
Az évek során ebből különleges kötelék alakult ki
kettőnk között.
Remélhetőleg egyetért velem.
A személyzetisek panaszkodtak, hogy sokat nevetgélnek.
Jól mondja.
Jó lett volna látni egy spin-offot,
ami ezen a testvéri kapcsolaton alapul.
Nagyon összetett.
Ellentmondásos. És...
És kapcsolódni is lehet hozzá,
bár én nem éltem át ilyet,
de azért jó tudni, hogy vannak testvérek,
akiknek nem egyszerű otthon,
de az összetartozásuk miatt mégis életben maradtak,
mert volt egy tesójuk, akár fiú, akár lány.
Árulj el valamit!
A jövőben...
mi történik veled és velem?
Megpróbállak megölni.
Többször is.
Végül inkább barátok leszünk.
Testvérek leszünk.
Karen nagyon tehetséges színész, teljesen átalakul.
Nebula és Karen nem is különbezhetett volna jobban egymástól.
Azért vagyok csupa trutyi, mert egy trutyis felületen másztunk.
Tetőtől talpig trutyi borít minket,
és szerda van.
Ez az első napunk az ünnepek után,
és már kenjük is magunkra a trutyit.
Nebula hangjaként olyan, mint Clint Eastwood.
Aztán azt mondják: „Ennyi!”
És máris Mrs. Doubtfire-nek hangzik.
Olyan, mint egy skót...
Aztán belekezd: „Oké, most Nebula vagyok.”
Jó ég!
Mindig viccesnek találtam, mert annyira komoly.
Ha bárki ilyen komoly, abban mindig van némi humor.
De most már sokkal viccesebb.
-Be kell nyomni. -Nyomom én.
A gombot!
-A kulcslyukat nyomkodod. -Mit?
Van egy gomb a kilincs alatt. Azt nyomd be!
Oké. És most?
Nyisd ki a rohadt ajtót!
Ennyire béna konstrukciót! És nem segítettek a tanácsaid.
Az új hús
Ez az evolúciónk következő lépése.
Erősebbek, szebbek leszünk...
alkalmasabbak rá, hogy elpusztítsuk a galaxis őrzőit.
Azt hiszem, felhívom...
Adam!
Adam Warlockot az anyja, Ayesha küldte, hogy fogja el Mordályt.
Hé!
Hová bújtál, mókus?
Végül kiderül számunkra,
hogy ez az Evolúció Mesterének parancsa,
aki a szuveréneket teremtette.
Van egy csodálatos párosunk,
Ayesha, akit Elizabeth Debicki alakít,
és Adam Warlock, akit Will Poulter alakít.
Én vagyok a teremtés csúcsa, és nem tűröm, hogy parancsolgass!
Adam Warlockot leginkább
az Evolúció Mesterének szavai jellemzik.
Abban a reményben teremtették,
hogy a szuverének legjobbja lesz.
Kicsit korán bújik elő a gubóból,
még félkészen.
Ezt ki dobta?
Csitt már!
Dedósok!
James úgy írta meg Adam Warlock karakterét,
hogy ahhoz olyan színész kellett, aki ért a humorhoz,
de kezelni tudja a film súlyosabb pillanatait is.
Rögtön a film elején felismerjük,
hogy Adam Warlockkal nem lehet lacafacázni.
Lehetőségem nyílt egy csomó dolgon a kaszkadőrcsapattal dolgozni,
ami igazi élvezet volt.
A drótokkal
meg a csörlőkkel eljátsszák, hogy repülök. Jó buli!
Párszor azt álmodtam, hogy repülök,
és ezek sokkal minőségibb álmok,
amióta edzettem a filmhez,
mert a lehető legközelebb kerültem a valódi repüléshez.
Ki ez a vadállat?
Valami sugárvetőkezű nímand. Honnan kéne tudnom?
Tudástérhez gyakorlatilag egy egész várost teremtettek.
Hihetetlen volt.
Tudástér persze az Őrzők 1-ben is szerepelt.
Elég egyszerű díszlet volt.
A szabadban építettük fel.
Ez annak a továbbfejlesztése.
Igazán különleges díszlet.
Foghatnánk egyenként a darabjait,
és elvihetnék Disneylandbe, látványosság lenne.
Hihetetlen! Három szint.
Kivételes munka, és...
Itt zajlik a film nyitójelenete,
és hát a mindenit! Nem is tudom,
nem spóroltak a költségekkel, amikor a díszletet építették.
És van itt vagy 100 statiszta
földönkívülinek sminkelve.
Mutassátok meg magatokat!
Nézzetek ide! Integessetek! Nézzék őket!
Nézzék a sminket! Te ott kékben! Meddig tartott?
Két pillanatig. Ez maszk.
Két óráig! Majd kijavítjuk.
Kilenc órát volt a sminkeskocsiban,
de csak mert úrinő, és talpmasszázst kért.
-Csak maszk? -Igen.
-Ehhez két óra kell. -Két óra.
-Három óra. -Három óra itt.
Ugye? Sok munkaóra. De hát...
az az utolsó Galaxis őrzői.
Szóval nem kispályáztunk, nem lett volna értelme.
Üdv Tudástérben!
Ez itt Mordály...
lakása.
Vannak mindenféle gépalkatrészei.
Látszik, miről szól az élete,
gépekről, ilyesmiről, meg dolgok építéséről.
Ez az ágya.
És ide teszi a Zune-t a dokkolóba,
amikor Heartot hallgat.
Adam Warlock itt fog berontani,
elkapja, áttöri azt a falat...
Bumm! Ezt mind leforgatjuk.
Aztán betör Peter Quill szobájába.
Itt tör át.
Vannak mindenféle régi videojátékai,
amiket lomisoktól meg földi cuccokból gyűjtött össze.
Áttöri ezt, áttöri azt,
és ott áll Quill fölött,
aki átvitte a...
Látjuk, hogy átvitte a magnóját a Milanóból a szobájába.
Aztán lecsap, és a tetőn landolnak ott.
Jaj, ne!
Itt, Tudástérben látjuk Kraglint és Cosmót.
Bemutatjuk azt a dinamikus duót.
Bozse moj, Kraglin!
-Törődj bele! Nem fog menni. -Neked talán menne?
Cosmónál nemet váltottunk.
-Úgy hiszem, a képregényben... -Cosmo férfi.
Cosmót persze azokról a kutyákról mintázták,
akiket az oroszok az űrbe küldtek az űrverseny kezdetén.
Az egyik Lajka volt, egy nőstény.
Ezért váltottunk nemet, Lajka tiszteletére,
az eredeti kutyáéra, aki az űrbe ment...
-Kozmonauta kutya. -...és sajnos nem jött vissza.
Mindig be akartam venni Cosmót, csak nem tudtam, hogyan csináljam.
Logikus volt, hogy előkerül,
mert az első filmből már tudtuk, hogy Cosmo Tudástérben van.
Fontos volt, hogy valódi szereplő legyen.
Nebula, hallod ezt?
Azt mondta, rossz kutya vagyok. Nem szívja vissza.
Elég sokat kerestük a Cosmónkat.
Sok színészt meghallgattunk.
Cosmót a nagyon tehetséges Maria Bakalova játszotta.
Mindig nagyon aranyos, és nagyon jó természetű.
Nem rejtegeti az érzéseit.
Nagyon lelkes.
Olyan, mint egy kutyus, ha azt vesszük, mit szeretünk mind a kutyákban.
Kraglin, Cosmo! Legyetek résen,
amíg vissza nem jövünk! Legfeljebb pár nap.
Igenis, elvtárs!
Megvan, hol az OrgoCorp. Van arrafelé egy kontaktom.
-Segíthet bejutni. -Beszélj vele!
Mentsük meg Mordályt!
B OLDAL 1 Orgoszkóp
Jamesnek nagyon fontos minden a kamera előtt...
LÁTVÁNYTERVEZŐ
...a látványtervező szempontjából,
a díszlettervező szempontjából. Ez zene füleinknek.
A galaxis őrzői 3 első vázlatában
az Orgoszkópot eredetileg giroszkopikus bolygónak szánták,
ezért az első egy-két hétben így kezdtem foglalkozni vele.
Jamesszel arról beszélgettünk, mi történt ezen a bolygón,
genetikai kutatások, mindenféle kísérletek.
Úgy érezte, érdekesebb lehet,
ha maga a bolygó teljesen organikus lenne,
mert mondjuk egy tudós termesztette az elejétől fogva,
és ez az eredete.
És ez a sztori egy érdekes pontjában gyökerezett,
ami passzolt ahhoz, amit ezen a bolygón csináltak.
Ebből jött a fantasztikus kihívás
nekem, a művészeti osztálynak és Judiannának a jelmezekkel.
Próbáltunk kitalálni egy bolygót, amit organikusan növesztettek,
de olyan hely, ahol szívesen van az ember.
Ha idenéztek,
láthatjátok a szkafandereket az ablak előtt lebegni.
Oké?
Fenébe!
Az Orgoszkópban vagyunk,
amely egyszerre a legszebb és a legundorítóbb díszletünk eddig
az őrzők univerzumában.
Csodálatos kolonoszkópiának hat,
ha végigmegyünk rajta.
De...
Mármint hogy ez... Olyan helyet akartam alkotni,
ami építészetileg más,
mint az eddig látott terek.
Az Orgoszkópban
minden anyagot úgy termesztettek.
Tehát csontból áll,
mindenféle szervekből meg húsból.
A szkafanderek valami húsféleségből vannak,
amit úgy termesztettek, és szigeteli meg óvja őket.
Az orgogárda olyan volt...
Először kicsit rákszerűbbnek képzeltem őket,
aztán megláttam a rákjelmezeket,
és úgy éreztem, ilyet már láttunk.
Azt kérdeztem: „És ha húsból volnának?
„Ha a jelmezt is úgy növesztenék?”
Shane meg a Legacy csapata kitalálta ezt a dilis jelmezt,
ami olyan, mintha egy francia művészfilmből lenne,
vagy szumóbirkózós jelmez volna, amit fel lehet venni,
és körben védi az embert.
Egyáltalán nem olyan a formája,
hogy hipermaszkulinnak látnánk,
vagy amit filmbéli katonáktól várnánk.
Nagyon duci a nagy fenékkel.
Jó látni Nathan Filliont Karja őrnagy szerepében,
amint úgy járkál, mintha ő lenne a legkeményebb csávó a világon.
Gyerünk, tökfejek!
Ma az Orgo Űrparkban forgatunk,
és ebben a jelenetben Drax meg Mantis megküzdenek az orgogárdával.
És mehet is. Felvétel!
Elég bulis dolgokat csináltunk az Orgoszkóp Űrparkban.
KASZKADŐRKOORDINÁTOR
Dave Bautista igazi nagymenő.
Próbáltunk Mantisnak kicsit más stílust adni...
KASZKADŐRKOORDINÁTOR
...hogy jópofa alternatív opcióik legyenek.
-Kiscicus vagy. -Miau!
Táncolni akarsz.
Mindig a határokat feszegetjük, és egyedi dolgokkal próbálkozunk.
Toljuk neki, szórakozunk vele.
Ennyi!
Pom... Mindannyiunk közül
azt hiszem, benne van a legtöbb művészi hajlam.
Mintha egy régebbi éra színésze volna.
Már-már egy másik korszakból jött.
Nem!
-Helló! -Helló!
Keresi az izgalmakat.
Ejtőernyőzik, lovagol,
őrült dolgokat művel.
Most franciául mondom.
Mindenféle harcművészeteket tanul.
Rúghatok még?
Arcon rúghatom?
Pom a kedvenc őrzőm.
Mantis a kedvenc őrzőm.
Nem egyszerűen zseniális színész,
de buli, amit a figurával csinál.
És van benne valami kedves ártatlanság.
Közben azért szarkasztikus is tud lenni...
Helló!
Komolyan elmerültünk
a testvéri rivalizálásban.
Menj oda azzal, hogy: „Viccelsz velem?”
-A szemébe? -Igen.
Szeretek Dave-vel dolgozni.
Fantasztikus. Halk szavú,
közben ahogy játszik, az mégis hangos tud lenni.
Mázlitok van. Be tudtam törni az ajtót.
Azért is tisztelem, amit képvisel.
Közben nagyon édes és kedves is.
James nagyon jól megírta a karakterek dinamikáját.
Szórakoztat bennünket.
Nem szép a barátok érzelmeit manipulálni.
Elérted, hogy belezúgjak a zoknimba.
Az poén volt.
Dave fenséges produkciót nyújt.
Drax elképesztő, de közben teljesen elhisszük.
Tökéletesen hihető,
az érzelmei megalapozottak.
Ebben a filmben tulajdonképpen az ő eredettörténetét is láthatjuk.
A lányom is ilyen volt. Tudjátok, mit szeretett?
Amikor majomhangokat adtam ki.
Elképzelhetetlen, hogy más játssza Draxet. Ő annyira Dave.
Dave volt attól a pillanattól, hogy belépett
a közös próbafelvételünkhöz. Egyértelmű volt.
Megölheted a fazont, de segítened kell eladni.
Ez azt jelenti, hogy bármit mondok, megcsinálod. Világos?
Vagy eldönthetjük együtt, mit mondok.
Többnyire te döntesz, jó?
Elérzékenyülök, ha belegondolok,
hogy az elmúlt tíz évben mennyi időt töltöttünk együtt.
Mondjuk ő végig szürkére és pirosra volt sminkelve,
szóval festék nélkül meg sem ismerem,
de sok időt töltöttünk együtt.
Öt film, sajtóturnék, premierek,
és ha belegondolok, hogy ezek
most már nem lesznek az életünk részei,
azért remélem, hogy így is találkozunk majd.
Mert hiányozna.
Veled vagyok, nagyfiú.
Oké? Veled vagyok.
Nem nyúlok hozzád többet. Most utoljára értem hozzád.
Oké. Örülök, hogy megtettem.
2 Emlőstestek
Az Evolúció Mestere tovább dolgozott.
Bolygókat épített, benépesítette őket fajokkal,
és egyet láthatunk is.
Elmegyünk az Ellenföldre,
amit az emberállatok laknak.
Olyan ez, mint a Dr. Moreau szigete.
Különös és csodálatos.
Alexei és Shane Mahan
meg Lindsay MacGowan a Legacytól
elképesztő munkával keltették életre ezeket a figurákat.
Oké, nagyszerű. Így vegyük fel!
Vannak denevéremberek, teknősemberek
nyúlemberek,
és még varacskosdisznó-emberek is.
-Aranyos kisbaba. -Bizony.
-Gyönyörű. Olyan, mint... -Igen.
De mind 80-as évekbeli ruhákat hordanak.
Eszméletlen vicces.
Egy nagy sminkes csapat alkotta a karaktereket,
és voltak A-k, B-k meg C-k.
Az A-k voltak a fullos sminkek,
amikor előtérbe kerültek, és szerep jutott nekik.
A B-k kicsit hátrébb álltak.
Egy-egy pillanatra bevillannak,
de nem készülnek róluk közelik.
A C-k egyszerűbb maszkokat viseltek,
amit elég volt felvenni, és őket a háttérbe lehet suvasztani.
Ezt mind nagyon meg kellett tervezni.
Meg kellett kérdezni, hogy emberállat van egy képen.
Hányan vannak ezen a képen?
Hányan vannak a jelenetben? Ezt ki kellett sakkozni,
hogy a lehető leggyorsabban haladhassunk a filmmel.
Ez a tökéletes társadalom?
Durvák voltak az emberállatok.
A SMINKESEK FŐNÖKE
Gigantikus sátrat állítottunk fel.
Minden lakókocsi dugig volt.
Mindenki fogakat, kontaktlencséket kapott, kezeket meg mindenfélét.
Nagy feladat volt ez nekünk és a Legacynak is.
A Legacy Effects
fantasztikus műveket alkotott.
Gyönyörűek lettek a hajak,
mindenkinek külön paróka készült,
külön póthaj.
Nagyon izgalmas volt mindenkit a díszletben látni,
mert annyiféleképpen néztek ki,
és mind praktikus volt.
Készítettek egy kazuárt.
Én azt hiszem, postás voltam, kék szajkó.
Nagyon menők voltak. Fantasztikusan sikerültek.
De a belefektetett munka az igazán menő.
Sok 3D nyomtatással készült elem van mágnessel
meg a csőr és az egész állkapocs,
így a színész a teljes csőrt irányíthatja.
Groot! Mehet a kaidzsú!
-Nem kell a kaidzsú! -Én vagyok...
-Groot! -Hátra!
Ne kaidzsúzz!
Nyugalom, semmi baj!
Nem kell megrémülni!
Nem akarunk bántani.
Amúgy vérszopódenevér-családnak írták meg,
de azt mondtam: „Ez csak ideiglenes,
„mert végigvesszük a különféle terveket,
„és kiválasztjuk a legjobbat a családnak.”
Aztán a végén a denevérek tetszettek a legjobban.
Különösen ő.
Fantasztikus ebben a szerepben. Ez egy létező nyelv.
Kitaláltam egy nyelvet, van nyelvtana meg minden.
Imádom látni az így létrejövő világokat,
mert ha egy színész sminkben játssza a szerepet,
azt látni és hallani.
Így kell csinálni.
Több sminket vittünk fel,
mint bármelyik filmben valaha.
Lenyomtuk A Grincset is.
És A Grincsben persze minden szereplő kifalvai.
-Igen. -És nálunk még többen vannak.
Őrület.
Guinness Rekordok Könyve. Erről van szó!
Francos galaxis
A mai jelenetek külön szerepelnek a forgatókönyvben.
Az állatokat a 89-es széria folyosóin tartották ketrecekben,
a gyerekeket kerengőkben,
az Evolúció Mestere pedig a maga szobájában kísérletezik.
Aztán arra gondoltunk, a három helyszínt összevonhatnánk,
hogy át lehessen látni egyikből a másikba,
amitől nagyobbnak és egységesebbnek hat a világ.
Ezt James most ki is használja,
amikor a végső csatát koreografálja.
A folyosón kezdődik, az előcsarnokban folytatják,
aztán a Mester szobájában kötnek ki.
A koreográfia így nagy teret ölelhet fel.
Hamarosan forgatjuk a film fináléját.
Kész? Felvétel!
Nagyon szerettem Heidi Moneymakerrel dolgozni,
aki a kaszkadőröket koordinálta,
és Scarlett Johansson dublőre volt,
szóval nagyon érti a dolgát,
és fantasztikusan koreografálta az egészet.
Azt akarta, hogy legyen akciójelenetem,
mert tudta, hogy imádom csinálni, és vágyom is rá.
Iszonyú jó volt vele dolgozni.
Jó buli. Képen rúgok valakit. Kamu rúgás.
Akarjuk látni, hogy az őrzők együtt harcolnak,
és a filmekben sokszor szétmennek,
aztán újra összejönnek, megint szétmennek.
Aztán végre mind együtt vannak,
de általában akkor sem teljesen,
most aztán végre
tényleg, teljesen együtt, egy csapatként dolgoztak.
Ezt a munkát mindenki szenvedélyesen szerette a forgatáson.
Megterveztük, kidolgoztuk, aztán újra meg újra.
Szeptember, október óta, jó fél éve dolgozunk rajta.
Beletelt némi időbe, mire a drótokat megoldottuk,
mert nagyon komplikált volt.
Az elején azt gondoltam,
lehet, hogy ennek nem lesz jó vége.
Aztán vizuálisan az egyik kedvencem lett, amit valaha csináltunk.
KASZKADŐRÖK VIZUALIZÁCIÓJA
Ezekben a filmekben az a szuper, hogy készül előzetes verzió,
még le is forgatják kaszkadőrökkel
mindenféle szögből, ahonnan forgatni fognak.
Láthatjuk a jelentet egy iPhone-nal forgatva,
látjuk, mit fogunk csinálni, hogy fogunk kinézni.
Csak vacakabbul, mert mi nem vagyunk harcművészek.
A technológia folyamatosan fejlődik.
A jelenleg használatos kamerák
hihetetlenül könnyűek.
Kézben lehet tartani őket, és emiatt
olyan akciójeleneteket lehet tervezni,
mint korábban soha,
mert az operatőr is éppen úgy benne van a jelenetben,
mint a kaszkadőrök és a színészek.
Egy ponton az operatőr drótokon lógott,
fölém emelték, én meg kaptam egyet a pofámba.
Nagyon ravasz megoldás volt, sokat kellett próbálni.
Sok időnkbe telt, mire jó lett.
Elég idegtépő volt aznap, mert a jelenetben egy felvétel alatt
kellett mindennek tökéletesnek lennie.
Meg lehet próbálni párszor,
de akkor is nagy a nyomás.
Amikor összejöttök, van egy pillanat kettőtök között.
Ti vagytok a csapat a vezetői,
ti irányítotok.
-Igen. -Igen.
Valaki segítsen mozgatni a kötelet!
-Igen. -Akkor én...
Mögötte kell lennem?
James meg akart mutatni pár pillanatot minden karakterből,
és egyikről a másikra akart váltani.
Chris nagyon sokat tett hozzá.
Bejön gyakorolni, megtanulja a koreográfiát.
Aztán akármit adunk neki,
rátesz egy lapáttal, mert hát ő az Űrlord.
Szóval adunk neki valamit,
ő meg hozzácsap még néhány réteget.
Mi meg erre mindig...
Mi a helyzet, emberek?
Most nagyon menő akciójeleneteket fogunk forgatni,
és ezek elvisznek minket a harmadik felvonáshoz.
Itt van az emelvényen Chris Romrell.
Azt modellezi épp...
hogy mit szeretne tőlem látni.
Mindig jobban néz ki, ha ő csinálja,
de mindent megteszek, hogy összejöjjön. Szóval...
Ebből a szögből nem látszik, de több száz méter magasan van.
Felemelnek oda.
Romrellnek kellenek ezek a drótok, de nekem nem.
Semmi esetre sem akarok drótot.
A repülés a lényeg.
Nem kell erősnek lennem hozzá, ugye?
-Nem. -Az jó.
-Készen álltok? -Készen.
Minden oké?
-Henry? Jól van. -Oké.
-Emeljétek a húst! -Máris.
LED-panelek adnak fényt,
tűz hatását keltik körülöttük.
Persze animálják az egészet.
Ragaszkodtam a valódi tűzhöz.
Végül berezeltek,
mert végül is nem gyújthatjuk fel ezt a helyet.
És igen, ez csak egy átlagos nap.
Beletelt pár órába, mire ez összeállt,
és három másodperc lesz a filmben.
Szóval készüljetek!
Ez ugye...
elég menő volt?
4 Jó, ha vannak barátaink
3. rész
NÉV: MOSÓMEDVE
Összejönni az őrzők családjával a harmadik filmre...
igazán különleges.
Tudom, hogy ritka
a mienkhez hasonló kapcsolat,
mert hát olyan sok évet húztunk le a lövészárokban.
Egy család vagyunk, mint a történetben is.
Most azért más, mert tudjuk, hogy ez a vége.
Szerintem mindannyian
a magunk módján dolgozzuk ezt fel.
Ez felzaklat, de jó értelemben.
Keserédes ez, mert tudjuk,
hogy ez az utolsó Galaxis őrzői.
Lesz még egy jelenetünk az összes őrzővel együtt.
Chris emlékeztetett rá tegnap.
Az nagyon érzelmes lesz.
Igen, ez az.
Az utolsó felvétel mindazokkal, akik a szememben
az őrzőket alkotják.
Chris és Zoe,
Dave, Karen, Pom és Sean.
Velük vagyok együtt most már kilenc éve.
Mindannyiótokat szeretlek.
Van még egy közös forgatási napunk,
csak nem egy jelenetben leszünk.
Szóval tényleg szeretlek titeket.
És istenemre mondom,
szerencsésebb nem is lehetnék...
Rühellem a kamera előtt csinálni ezt, de legyen,
mert már korábban el akartam mondani,
micsoda hihetetlen áldás,
hogy van ez a csapat,
és ezt folyton mondogatom mindenkinek,
aki velem tart ezen az utazáson.
Fantasztikus volt,
mert mérhetetlenül szeretek itt mindenkit.
Mint embert, mint színészt, mint barátot.
Mindenkit szeretek.
Köszönöm, hogy velem tartottatok ezen az utazáson.
Együtt lenni a díszletben
tudván, hogy van abban valami végleges,
ahogy az utolsó jelenetek közelednek, igazán...
érzelmes.
A magunk módján mind kiélvezünk minden pillanatot.
Bizonyos szempontból így a jelenet még jópofább lett.
Soha nem nevettünk még ennyit,
mert tudtuk, hogy közeledik a vég.
-Szia, James! Szeretlek. -Szeretlek.
Felvetted? Töröld ki!
Kicsit szomorú, de örömteli is.
Kinek jut ilyesmi?
Ki kap lehetőséget,
hogy olyasmit csináljon, amit a közönség imád,
és amire büszkék lehetünk,
mert tudjuk, hogy a szívünket tettük bele?
Ha megkérdezik, hogy őszintén,
mit szeretek a legjobban A galaxis őrzői forgatásában,
azt, hogy a tesómmal dolgozom.
Nagyszerű testvér és nagyszerű barát,
de elsősorban nagyon szórakoztató őt nézni.
Először akkor hallottam az első Galaxis őrzői-projektről,
amikor felhívott az ügynököm, és minden kontextus nélkül megkérdezte:
„Hajlandó vagy leborotválni a fejed?”
Mire én: „Minek?”
Azt mondta: „Egy Marvel-filmhez.”
Azt feleltem: „Igen.”
Lehet, hogy kisebb őrültséget csináltam.
Kopasz vagyok.
Azt hittem, nyolc napig tart a forgatás,
és meg is leszünk.
Tíz évvel ezelőtt ott álltam az irodámban Karen Gillannel,
és azt mondtam: „Ez nem olyan nagy szerep a filmben,
„de az a tervem, hogy később a galaxis őrzője lesz.”
Állandóan ilyeneket mondok embereknek, és mindig tévedek.
De ő odatette magát, és megmutatta, milyen nagyszerű,
és micsoda csapatjátékos, amikor nap mint nap
ilyen korán kell bejönnie.
Imádom, és hiányozni fog.
Ezzel vége a trilógiának
Karen Gillan számára.
Ez az élmény sok szempontból gazdagabbá tette az életem.
Mármint...
Ez volt az első nagy filmem.
Mekkora mázlim van,
hogy ez egy olyan jó film volt, mint A galaxis őrzői!
Ha ez nem lenne elég, hihetetlen karaktert kaptam,
akit hat filmen át fedezhettem fel magamnak.
Megvagy?
Szabad szomorúnak lenni?
Egy út végére értem, mert ez indította el a karrierem.
Elindította a karrieremet, és megváltoztatta az életem.
Igazi díva,
és nem szereti, ha a színfalak mögött filmezik.
Álljatok le!
Bautista.
Az utazás a végéhez közeledik.
Keserédes ez, mert mindenkihez kötődöm.
Büszke vagyok arra, amit elértünk.
Október óta forgatjuk a filmet, és jó lenne befejezni,
de akkor eszünkbe jut, hogy ez az utolsó.
Mégsem akarjuk befejezni. Húzni akarjuk az időt.
Legyünk jó dzsub dzsubok!
Barátok.
A Marvel-univerzumban élni igazi csoda volt.
Része az örökségemnek,
amit büszkén viszek magammal tovább.
Remélem, a gyerekeim büszkék rám.
Van három kisfiam,
és máris megveszekedett rajongói ezeknek a karaktereknek.
Amikor elmentem a Marvelhez A galaxis őrzői ötletével,
vittem egy könyvecskét.
nagyon kemény meló volt összehozni
a mindenféle képekkel, fotóreferenciával, egyebekkel.
Abban a könyvben fel voltak sorolva a karakterek,
meg az, hogy kiket néztem ki a szerepekre.
Persze a könyvben lévő színészek közül
végül egy sem játszotta el a karaktert
Zoe Saldana kivételével,
akivel az elején találkoztam, és azóta imádom.
Nagyon jól érzem magam. Mázlistának érzem magam.
Szerencsésnek érzem magam.
Büszke vagyok,
hogy olyan sok embert ismerek,
akikre felnézek, akiket tisztelek,
és akik ebben az univerzumban élnek velem.
Ahányszor elbizonytalanodom, körülnézek,
és olyanokat látok, akik sok mindent feladtak, hogy itt lehessenek,
mert van egy igaz szenvedélyük,
őszintén szeretik azt, amit csinálunk,
és ez mindig eszembe juttatja, micsoda áldás ez, milyen szerencse,
hogy itt lehetünk.
És köszönöm neked, mert csodálatos ember vagy.
Hittél bennem, mielőtt még magamban hittem volna.
Köszönöm, hogy kitartottál mellettem.
És hiányozni fog Gamora,
de nem fog hiányozni a négyórás smink.
Szóval...
A GALAXIS ŐRZŐI 3. RÉSZ
Egyszerűen próbálom elkészíteni a tőlem telhető legjobb filmet,
ami könnyed és elegáns.
Az „elegáns” az a szó, amit a legtöbbet használok forgatás közben,
írás közben, vágás közben.
Kell bele elegancia.
Hálás feladat volt elkészíteni ezt a filmet,
ami egy személyes vallomás, mert Mordály én vagyok, és ez rólam szól.
Aztán látni, hogy a közönség
úgy reagál, ahogy, igazán jó érzés.
GROOT VAGYUNK!
Hálás vagyok az élményért, és különösen hálás vagyok azoknak,
akikkel menet közben együtt dolgozhattam.
Azt hiszem, a munka ezekkel a karakterekkel,
a színészekkel, a forgatás meg minden
élőbb ebben a filmben, mint bármiben, amit csináltam.
Még a menet közben történt fennakadások is
a filmet szolgálták.
Ezzel vége a filmnek és a trilógiának James Gunn számára.
Azt, hogy mit jelentett kivenni a részem ezekből a filmekből,
még szavakba önteni is nehéz.
Egész életemben színész akartam lenni,
és nem tudtam, ez mivel jár majd.
Ha csak a számláimat bírtam volna fizetni alig pár melóból,
akkor is úgy érezném, hogy valóra vált az álmom,
és elégedett lennék.
Az, hogy egy ilyen világszerte népszerű valaminek lehettem részese,
ami meggyőződésem szerint kiállja az idő próbáját,
és jóval azután is vetítik majd, hogy én nem élek már ezen a bolygón,
egészen különleges.
Elképesztő érzés.
Igazi áldás.
Legyen mindenki ilyen szerencsés a munkában vagy valamiben,
legyen része egy közös alkotófolyamatnak,
ami rengeteg embernek jelent sokat,
közben szerezzen különleges barátokat,
akik segítik egymást,
megélni az álmaikat.
Köszönöm.
Óriási volt.
MARVEL STUDIOS ASSEMBLED
A GALAXIS ŐRZŐI: 3. RÉSZ WERKFILM
Chris lakókocsija a stúdió másik felén van.
Az enyém itt, közvetlenül a forgatási helyszín mellett.
Chris mindennap átjön ide, és elalszik.
És ő minden idők legmélyebb alvója.
Ma elhatároztam, hogy a homlokára rajzolok valamit.
Jól van, csináljuk.
Talán egy békejelet, vagy...
Gyere be, itt van...
-Mi a... -Mizu, tesó?
Azt hittem, alszol.
-Azt hittem... -Jöttem szunyálni egyet.
Mi a helyzet?
Nézd! Mi ez?
Egy Chris-bábu.
Ma megnézzük közelebbről,
ha idejössz, Jeremy,
megnézheted „Chris” arcát közelről.
Ez egy hamis Chris Pratt,
akit magunkkal hurcolunk a film elején.
-Alig... Mennyi is? Tizenegy kiló? -Tizenegy kiló.
Igen, ezért tudja Karen Gillan olyan sokáig vinni
a film elején.
Ez az izé teljesen élethű. Nézd csak meg!
Esküszöm, amikor először láttam, beléptem a díszletbe,
és láttam, hogy ott fekszik teljes Quill-öltözetben...
-Igen. -...a filmből.
Komolyan mondom...
az volt a zsigeri reakcióm, hogy a saját hullámat látom.
Nagyon fura, szinte testen kívül élmény volt.
Egyértelműen élettelen volt, de annyira hasonlított rám.
Amikor aztán közelebb értem, az jutott eszembe:
„Istenem, szegény feleségem!”
„Ilyen nagy az arcom? Eszméletlen!”
„Nem lehet ekkora a fejem, igaz?”
Elég nagy vagy.
Megsajnáltam szegényt. Nézd ezt a csuklót meg kézfejet!
Mondom: „Ez nem az én kezem. Ez apám keze.”
Az a csukló jobban hajlik, mint a tied.
Löttyedtebb, mint az enyém.
Nem!
Na mindegy, fergeteges ez a cucc.
Ez be fog kerülni a werkfilmbe.
A feliratot fordította: Kamper Gergely